als_Latn dik_Latn sag_Latn
E-Diaspora
Xhaka për ndeshjen e sotme të Kosovës: “Një hap i madh që e kemi pritur me vite”
Nga intervista eksluzive që albinfo.ch ka zhvilluar me yllin e futbollit, për sot kemi zgjedhur vetëm theksime nga ato që Graniti ka thënë lidhur me ndeshjet e sotme
Sot në Prishtinë, përfaqësuesja e Kosovës në futboll luan ndeshjen e parë, historike ndërkombëtare kundër Haitit. Ndërsa sonte, kombëtarja e Zvicrës luan në St. Gallen ndeshjen testuese kundër Kroacisë dhe kombëtarja e Shqipërisë në Tiranë miqësoren kundër Maltës.
Albinfo.ch ka realizuar një intervistë ekskluzive me Granit Xhakën, i cili është protagonist në ndeshjen Zvicër-Kroaci dhe njëri ndër lojtarët më të kërkuar shqiptarë në përgjithësi. Intervistën e plotë e botojmë nesër ndërsa për sot kemi zgjedhur vetëm theksime nga ato që Graniti ka thënë lidhur me ndeshjet që luhen sot.
Për ndeshjen e sotme Kosovës kundër Haitit, Granit Xhaka fillimisht e uron përfaqësuesen kosovare që më në fund ka arritur të luajë një ndeshje ndërkombëtare. “Është fakt se luhet ndeshje miqësore dhe jo garuese, por edhe kjo është një arritje e shënuar e Kosovës, pas kaq shumë vitesh izolimi. Ne si shqiptarë kemi pritur kaq gjatë për një ditë të tillë dhe i uroj shumë fat kombëtares kosovare dhe sigurisht i uroj fitore”, thotë Xhaka. Ndërsa i pyetur për peshën e madhe që në ekipin përfaqësues u është dhënë lojtarëve nga diaspora, ai thotë se kjo është zgjedhja që ka bërë selektori Albert Bunjaki dhe atë duhet respektuar. Por, shton ai, “për lojën e parë ndoshta ka qenë mirë t`u jepej rasti edhe disa lojtarëve që luajnë në Kosovë. Mirëpo, ma merr mendja se qëllimi ka qenë që t`i tregohet botës se jashtë Kosovës kemi një ekip shumë të fortë, të denjë për gara ndërkombëtare”.
Nga ana tjetër lidhur me ndeshjen që atë e pret sonte në St. Gallen kundër Kroacisë, Granit Xhaka shprehet me respekt ndaj kundërshtarit. “Jemi dy ekipe të nivelit përafërsisht të barabartë, dhe aktualisht jemi në formë të mirë si ne, ashtu edhe Kroacia. Pres një ndeshje të fortë dhe sigurisht fitore të Zvicrës”. Xhaka tregon po ashtu se për këtë ndeshje, trajneri Hitzfeld në ekipin e parë ka zgjedhur pesë nga gjashtë lojtarët shqiptarë të përfaqësueses zvicerane. Pra, pritet që sonte në stadiumin e St. Gallenit të angazhohen: Behrami, Shaqiri, Xhemajli, Mehmedi dhe Xhaka. Vetëm Pajtim Kasami nga shqiptarët kësaj here nuk është ftuar.
Xhaka, në bisedën me albinfo.ch i uron edhe kombëtares së Shqipërisë fitore në ndeshjen e sontme kundër Maltës.
Për temat tjera që kanë të bëjnë me futbollin, me jetën familjare dhe me shumëçka tjetër, në mund të lexoni në intervistën e zgjeruar me Granit Xhakën, që albinfo.ch e publikon nesër.
E-Diaspora
- Ylfete Fanaj fiton mandatin e dytë në Parlamentin e Kantonit të Lucernit Sipas rezultateve provizore, me 4968 vota, Ylfete Fanaj ka siguruar rizgjedhjen në Parlamentin e Kantonit të...
- Ariani do të sjellë një frymë të re në Parlamentin Nacional “Parlamentit të Zvicrës i nevojiten më shumë njerëz të rinj” thotë Arian Bilali, i cili posa...
- Jeta e profetit Muhamed në dritën e njohurive të reja Nën moton „Të njohim më mirë profetin Muhammed a.s.“ Unioni i Imamëve Shqiptarë në Zvicër, në...
Jeta në Zvicër
- Kantoni i Lucernit “rrëshqet” nga e djathta Sot në Kantonin e Lucernit janë mbajtur zgjedhjet për legjislativin dhe ekzekutivin e kantonit. Për 120...
- Përgjysmohen pagat e top-menaxherëve zviceranë Vasella, ish shef i Novartis, në vitin 2007 kishte fituar 29.9 milionë franga, ndërsa pasardhësi i...
- Nuk ka më kujdestare fëmijësh nga vendet e treta? Familjet që kanë angazhuar vajza të reja (Au-pair) për përkujdesje të fëmijëve të tyre janë në...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn